16,000 ಅಡಿ ಎತ್ತರದಲ್ಲಿ ಸೇನಾ ವೈದ್ಯರಿಂದ ಶಸ್ತ್ರಚಿಕಿತ್ಸೆ.. ಆಪರೇಷನ್ ಸಕ್ಸಸ್ ನವದೆಹಲಿ: ಭಾರತೀಯ ವಾಯುಸೇನೆಯ ವೈದ್ಯರು ಇದೇ ಮೊದಲ ಬಾರಿಗೆ ಮಹತ್ವದ ಸಾಧನೆಯೊಂದನ್ನು ಮಾಡಿದ್ದಾರೆ. ಬರೋಬ್ಬರಿ 16,000 ಅಡಿ ಎತ್ತರದಲ್ಲಿ ಸೈನಿಕರೊಬ್ಬರ ದೇಹದಿಂದ ಶಸ್ತ್ರಚಿಕಿತ್ಸೆ ಮೂಲಕ ಅಪೆಂಡಿಕ್ಸ್ನ್ನು ಹೊರತೆಗೆದಿದ್ದಾರೆ. ಅಪೆಂಡಿಕ್ಸ್ಗೆ ಒಳಗಾಗಿದ್ದ ಸೈನಿಕನನ್ನ ಪೂರ್ವ ಲಡಾಖ್ನಿಂದ ಲೇಹ್ಗೆ ಶಸ್ತ್ರಚಿಕಿತ್ಸೆಗಾಗಿ ಕರೆ ತರಬೇಕಾಗಿತ್ತು. ಆದರೆ ಹವಾಮಾನ ವೈಪರೀತ್ಯ ಕಾಣಿಸಿಕೊಂಡ ಹಿನ್ನೆಲೆ ಅವರನ್ನು ಲೇಹ್ಗೆ ಸಾಗಿಸಲು ಸಾಧ್ಯವಾಗಿಲ್ಲ. ಈ ಹಿನ್ನೆಲೆ ಪೂರ್ವ ಲಡಾಖ್ನ ಫಾರ್ವಾರ್ಡ್ ಸರ್ಜಿಕಲ್ ಸೆಂಟರ್FSCನಲ್ಲಿಯೇ ಶಸ್ತ್ರ ಚಿಕಿತ್ಸೆ ನಡೆಸಲಾಗಿದೆ. ಶಸ್ತ್ರ ಚಿಕಿತ್ಸೆ ನಡೆಸುವ ವೇಳೆ ವೈದ್ಯರಿಗೆ ಹವಾಮಾನ ವೈಪರೀತ್ಯದಿಂದಾಗಿ ಒಂದಿಷ್ಟು ಸಮಸ್ಯೆಗಳಾಗಿದ್ದು ಬಿಟ್ಟರೆ ಶಸ್ತ್ರಚಿಕಿತ್ಸೆ ಯಶಸ್ವಿಯಾಗಿದೆ ಎಂದು ಸೇನಾ ಮೂಲಗಳು ಮಾಹಿತಿ ನೀಡಿವೆ.